Schaan, 07. oktober 2019

Sporočilo za medije: projekt *Youth Alpine Interrail* 2019

**»Odpeljani«: Potovanje z Yoalin-vozovnico**

**S projektom CIPRA »Youth Alpine Interrail« je poleti po Alpah potovalo 100 mladih na okolju prijazen način. V Bernu / CH so 27. septembra 2019 praznovali uspešen zaključek, med katerim so popotniki skupaj pripravili zahteve po trajnostnem prometu.**

[Milena](https://www.instagram.com/p/B0ynQdkHGVx/) je potovanje začela peš pri koči Curò v kraju Valbondione blizu Bergama/I. Z vlakom je prek švicarskih in avstrijskih Alp potovala do Münchna, kjer je pred leti študirala, in se nato prek zgornjebavarskih gora odpravila v slovenske Alpe. Tam je potovala po čebelarskih učnih poteh. [Marika](https://www.instagram.com/p/B0xng35ItPL/) in [Alessia](https://www.instagram.com/p/B0u19w8lj2h/) sta v Graubündnu/CH sledili znani deklici v Alpah - Heidi, [Bea](https://www.instagram.com/p/B0qeaUFg-x_/) se je v Lozani/CH udeležila stavki za podnebje. Matevž se je povzpel na 3.842 m visok Aiguille du Midi/F in [Emanuele](https://www.instagram.com/p/B0q7Hznggnm) je prespal v pastirski koči in zelo pohvalil stranišče v posebnem vlaku v Alpah. A to je le manjši izbor krajev, ki jih je sto mladih iz vseh alpskih držav v letošnjem poletju obiskalo z alpsko vozovnico *Youth Alpine Interrail*.

**Politične zahteve**

Na skupnem zaključnem dogodku v Bernu / CH niso le govorili o svojih dogodivščinah, temveč so izmenjali tudi prometne teme in težave iz svojih držav ter oblikovali zahteve. Ugodnejše tarife za javni prevoz in večja pogostost nočnih vlakov ali avtobusov, davek na bencin in potrojitev davka za notranje lete, mesta brez avtomobilov in WiFi v javnem prevozu so bile le nekatere izmed formul. Predloge so imeli tudi za za kolesarjenje; kot sta razvoj kolesarskih poti ali izboljšanje možnosti prevoza koles v vlakih. Poleg tega so si mnogi želeli čezmejne alpske vozovnice. CIPRA bo prevzela zahteve svojega političnega dela in povabila Yoalinove veleposlanike, naj jih posredujejo svojim oblikovalcem politik v svojih regijah in državah.

**Podnebna stavka**

Mladi popotniki so svoje izkušnje iz alpskega Interrail-a za mlade dokumentirali na Instagramu in Facebooku. Svoje najlepše slike in zgodbe, so lahko poslali na natečaj; najboljših pet fotografij in zgodb je bilo nagrajenih na zaključni prireditvi 27. septembra v prisotnosti švicarske svetnice Regule Rytz v Alpskem muzeju v Bernu. Poleg tega se je delegacija Yoalinov naslednji dan udeležila mednarodne podnebne stavke v švicarski prestolnici. Yoalin-potnica Emily Rost je bila ena od govornic, ki je pred 100.000 protestniki pojasnila: »V Alpah se tovorni promet in množični turizem namesto vlaka odločata za prevoz po cesti, medtem ko promet predstavlja 30 odstotkov emisij CO2 v EU. Zato je za našo prihodnost pomembno, da premislimo, kako porabljamo in potujemo!«

Kontaktni naslov: info@yoalin.org

To sporočilo za medije in fotografije v kakovosti, primerni za tisk, si lahko prenesete z naslednjega naslova: [www.cipra.org/sl/sporocila-za-medije](http://www.cipra.org/sl/sporocila-za-medije)

Kontaktna oseba:

Magdalena Holzer, vodja projekta, CIPRA International, tel.: +423 237 53 13, magdalena.holzer@cipra.org

**Youth Alpine Interrail**

Odkrij alpski svet s trajnostnimi prevoznimi sredstvi, zavestno zaznaj pokrajino in vzspostavi pristen odnos do pokrajine in tamkajšnjih prebivalcev: 100 mladim v starosti od 16 do 27 let projekt *Youth Alpine Interrail* omogoča nakup alpske vozovnice po znižani ceni 50 evrov z veljavnostjo sedmih potovalnih dni v enomesečnem obdobju. Projekt Youth Alpine Interrail izvajata Mladinski svet CIPRE in CIPRA International. Projekt je podrt s strani držav podpisnic Alpske konvencije, finančno pa ga podpirajo Švicarski zvezni urad za prostorsko načrtovanje (ARE), fundacija RHW, Avstrijsko zvezno ministrstvo za trajnost in turizem, Lihtenštajnski urad za okolje ter Nemško zvezno ministrstvo za okolje, varstvo narave in jedrsko varnost. [www.yoalin.org](http://www.yoalin.org/)

**CIPRA – raznolika in pestra organizacija**

Mednarodna komisija za varstvo Alp (CIPRA) je nevladna krovna organizacija z nacionalnimi odbori in regionalnim odborom v sedmih alpskih državah. Zastopa več kot sto društev in organizacij. CIPRA se zavzema za trajnostni razvoj na območju Alp, ohranjanje naravne in kulturne dediščine ter regionalno raznovrstnost in reševanje skupnih problemov v alpskem prostoru.

[www.cipra.org](http://www.cipra.org/)